রক্তদান মেলায় উচ্ছ্বাস কালনায়, বিপুল সাড়া সাধারণের

কালনা: “রক্তদান জীবনদান”— এই স্লোগানকে সামনে রেখে কালনা (Kalna) ২ নম্বর ব্লক তৃণমূল কংগ্রেসের উদ্যোগে অনুষ্ঠিত হল রক্তদান মেলা। বাদলা গ্রাম পঞ্চায়েতের সেনেরডাঙ্গা রাজরাজেশ্বর কোল্ড স্টোরে আয়োজিত এই মেলায় উপচে পড়ে ভিড় (District news) ।

আরও পড়ুন: জগদ্ধাত্রী পুজো কৃষ্ণনগরবাসীর আবেগ, রাতভর চলল বিসর্জনের শোভাযাত্রা

ব্লক সভাপতি প্রণব রায় জানান, “একসময় এটি ছিল সাধারণ রক্তদান শিবির, এখন তা রক্তদান মেলায় পরিণত হয়েছে।” রাজ্যের বিভিন্ন জেলার একাধিক ব্লাড ব্যাংক এই মেলায় অংশ নেয় এবং বিপুল পরিমাণে রক্ত সংগ্রহ করা হয়।

স্বেচ্ছাসেবী সংস্থা ও স্থানীয় বাসিন্দাদের সহযোগিতায় দিনভর চলা এই কর্মসূচিতে বহু মানুষ স্বেচ্ছায় রক্তদান করেন। আয়োজকদের দাবি, রক্তের সংকট মোকাবিলায় এই উদ্যোগ আগামী দিনেও অব্যাহত থাকবে।’