কৃষকদের মুখে হাসি, কৃষ্ণগঞ্জে বিনামূল্যে ১৮ হাজার কেজি মুসুরির বীজ বিতরণ

কৃষ্ণগঞ্জ: পশ্চিমবঙ্গ সরকারের কৃষি দফতরের উদ্যোগে কৃষ্ণগঞ্জ (Krishnagunge) ব্লকের সাতটি গ্রাম পঞ্চায়েতের কৃষকদের হাতে আজ ১৮ হাজার কেজি মুসুরির বীজ বিনামূল্যে তুলে দেওয়া হল। সরকারি এই প্রকল্পের ফলে এলাকার কৃষক মহলে দেখা দিয়েছে উচ্ছ্বাস (District news)।

কৃষি দফতরের আধিকারিকরা জানান, মাঠে জল নামতেই মুসুরির চাষ শুরু করা যাবে। যদি বৃষ্টি না হয়, তাহলে ফলন আরও ভালো হবে বলে আশা করা যাচ্ছে। কৃষকদের উপযুক্ত প্রশিক্ষণ ও পরামর্শও দেওয়া হচ্ছে যাতে উৎপাদন বাড়ানো যায়।

আরও পড়ুন: তামিলনাড়ুতে পরিযায়ী শ্রমিকের মৃত্যুতে মৃতের পরিবারের পাশে মন্ত্রী স্বপন দেবনাথ ও রবীন্দ্রনাথ চ্যাটার্জি

বিনামূল্যে বীজ পেয়ে কৃষকরা রাজ্য সরকারের এই উদ্যোগে সন্তোষ প্রকাশ করেছেন। তাঁদের কথায়, “এই সাহায্য আমাদের জন্য বড় ভরসা। এতে চাষে খরচ কমবে ও লাভও বাড়বে।” কৃষি দফতরের আধিকারিকরা জানিয়েছেন, এই প্রকল্পের মূল লক্ষ্য গ্রামীণ কৃষকদের আর্থিকভাবে সহায়তা করা ও রাজ্যে মুসুরির উৎপাদন বাড়ানো।